Perdita Basigheddu

Perdita Basigheddu (Nùgoro, fine de su de 16 sèculos – su de 17 sèculos)est istada un'inchisida e cundennada dae su Tribunale de su Santu Ufìtziu de Sardigna.
 Biografia 
Is novas subra Perdita Basigheddu (Pedrita Basigueddo o Basiquedo in is documentos de s'Archivo Histórico Nacional de Madrid) sunt pagas e non fitianas: sos atos originales de su protzessu suo sunt andados pèrdidos, e sas informatziones subra de issa sunt cuntentas in sa Relación de las causas pendientes y despachadas de s'annu 1605AHN, INQUISICIÓN, L. 783: Cerdeña., e in sos atos de su segundu protzessu a càrrigu de Julia CartaAHN, L. 771, f. 325v, tzitadu in Salvatore Loi (a incuru de), Inchisitzione, maja e stregoneria in Sardigna, AM&D editziones, Casteddu, 2000,, una pitzoca de Sìligo acusada de brusceria, chi fiat istada cumpàngia de tzella de sa nugoresa.

Perdita fiat istada inchisida pro neghe de sa faina sua de aprontadura de unguentos a base de erbas, chi ddis sunt bàlidos sa calificatzione de hechizera y sortílega (brùscia e majàrgia). Fiat arrestada chentza de secuestru de benes (sìngia chi fiat pòbera), e mantenta in is presones secretas de su casteddu aragonesu de Tàtari in ue fiat fortzis torturada: aiat cunfessadu difatis totu su pro chi fiat acusada segundu is testimonias contra de issa, ammitende de èssere idolatra de su dimòniu e àere abbandonadu sa fide. Sa cunfessione aiat fatu chi sa nugoresa esseret annoditzada in is documentos che a “erètica e apòstata formale”INQUISICIÓN, 1748, Exp.9, f. 86r, tzitadu in S. Loi, Op. Cit., acusa a beru grave chi aiat induidu sos inchisidores a dda cundennare a sa pena de morteAHN, Inquisición, libru 771, f 203 v, tzitadu in T. Pinna, Op. Cit.. Is cunfessiones de Julia Carta, in su segundu protzessu, no aiant dèpidu agiudare a sa càusa: sa silighesa aiat naradu chi su diàulu in persone ddi aiat ofèridu s'amparu suo, aici comente aiat giai fatu cun Perdita, chi chentza de issu diat èssere morta in presoneAHN, INQUISICIÓN, 1748, Exp.9, f. 39v, tzitadu in S. Loi, Op. Cit..

Perdita e sa cumpàngia sua aiant tentu comente si siat ispètzie de tratamentu de praghere in presone: s'alcalde (su diretore de sa presone) ddis aiat cuntzèdidu difatis de istare in sa domo sua, in càmbiu de su servìtziu de issas partzendi is pastos a is presoneris regularesAHN, Inquisición, libru 771, f. 203v, tzitadu in T. pinna, Op. Cit.. 

Perdita fiat istada fintzas custrinta a curare s'anca de Grigori, unu tzeracu de s'inchisidore Martin de Ocio y Vecila, cun is matessis unguentos pro is cales fiat istada impresonada. Pro unas resones chi non bessint a pìgiu dae is documentos, sa cundenna de sa fèmina fiat istada allebiada: fiat istada torrada a cuntziliare cun sa Crèsia su 23 de santugaine de su 1605, puru mantenende sa cundenna de sa presone a vida e de su sambenito (su sacu de is penitentes) perpètuuAHN, INQUISICIÓN,1631,Exp.2, f. 26r.. Tale cundenna fiat istada ulteriormente iscontada, in cantu in un'atu notarile de su 1611, si dd'agatat residente in Casteddu e cojuadaS. Pinna, Op. Cit.. 

In su 1622, aiat incarrigadu su masitru campanàrgiu casteddaju Giuanne Pira pro sa realizatzione de una campana de sa crèsia de sa Vìrgine de sa Soledade in Nùgoro.

Sa data e su logu de morte sunt totora disconnotas.
Notas

Categoria:Sardos